ส่วนที่ 3

ฐานะการเงินและผลการดำเนินงาน

13. ข้อมูลทางการเงินที่สำคัญ

ตารางสรุปงบแสดงฐานะการเงินรวม

[]

ตารางสรุปผลการดำเนินงานแสดงงบกำไรขาดทุนเบ็ดเสร็จรวม

[]

ตารางสรุปงบกระแสเงินสดรวม

[]

อัตราส่วนทางการเงิน

[]

14. รายงานความรับผิดชอบของคณะกรรมการต่อรายงานทางการเงิน

คณะกรรมการบริษัท ประกันภัยไทยวิวัฒน์ จำกัด (มหาชน)
ได้ให้ความสำคัญต่อหน้าที่และความรับผิดชอบดูแลกิจการบริษัทฯ
ให้เป็นไปตามนโยบายการกำกับดูแลกิจการที่ดี
การกำกับดูแลงบการเงินและสารสนเทศทางการเงินที่ปรากฏในรายงานประจำปี มีข้อมูลที่ถูกต้อง
ครบถ้วน เปิดเผยอย่างเพียงพอ
งบการเงินได้ถือปฏิบัติตามมาตรฐานการบัญชีที่รับรองทั่วไปในประเทศไทยและหลักเกณฑ์ที่เกี่ยวข้องกับซึ่งกำหนดโดยสำนักงานคณะกรรมการกำกับและส่งเสริมการประกอบธุรกิจประกันภัย
โดยเลือกใช้นโยบายการบัญชีที่เหมาะสมและถือปฏิบัติอย่างสม่ำเสมอและใช้ดุลยพินิจอย่างระมัดระวัง
รวมถึงมีการเปิดเผยข้อมูลที่สำคัญอย่างเพียงพอในหมายเหตุประกอบงบการเงินและได้ผ่านการตรวจสอบรับรองจากผู้สอบบัญชีแล้ว

คณะกรรมการบริษัทได้จัดให้มีระบบการบริหารความเสี่ยง ระบบการควบคุมภายใน
การตรวจสอบภายใน และการกำกับดูแลที่มีประสิทธิภาพเหมาะสม
เพื่อให้มั่นใจว่าบริษัทฯมีการบันทึกข้อมูลทางบัญชีที่ถูกต้อง ครบถ้วน และทันเวลา
ตลอดจนสามารถป้องกันความเสี่ยงจากการดำเนินงาน
โดยการนี้คณะกรรมการได้แต่งตั้งคณะกรรมการตรวจสอบซึ่งประกอบด้วยกรรมการอิสระผู้ทรงคุณวุฒิที่ไม่เป็นผู้บริหารเป็นผู้กำกับดูแลในเรื่องดังกล่าว

คณะกรรมการบริษัทมีความเห็นว่าระบบการควบคุมภายในของบริษัทฯ โดยรวมอยู่ในระดับที่น่าพอใจ
และสามารถให้ความมั่นใจอย่างมีเหตุผลต่อความเชื่อถือได้ของงบการเงินของบริษัทฯ และบริษัทย่อย
ณ วันที่ 31 ธันวาคม พ.ศ. 2563
ซึ่งผู้สอบบัญชีของบริษัทได้ตรวจสอบตามมาตรฐานการสอบบัญชีที่รับรองทั่วไป
และแสดงความเห็นว่างบการเงินแสดงฐานะการเงินและผลการดำเนินงาน และกระแสเงินสด
โดยถูกต้องตามที่ควรในสาระสำคัญตามมาตรฐานการรายงานทางการเงิน

[]

นายชลอ เฟื่องอารมย์

ประธานกรรมการ

15. การวิเคราะห์และคำอธิบายของฝ่ายจัดการ

ผลการดำเนินงาน

ในปี 2563 เปรียบเทียบกับปี 2562 บริษัทและบริษัทย่อยมีรายได้จากการรับประกันภัยเพิ่มขึ้น
944.4 ล้านบาท คิดเป็นร้อยละ 25.3 ในขณะที่มีรายได้จากการลงทุนลดลง 131.8 ล้านบาท
คิดเป็นร้อยละ 96.4 อันเนื่องมาจากสภาวะทางเศรษฐกิจและการเมืองทั่วโลก
ทำให้มูลค่าหลักทรัพย์มีการเปลี่ยนแปลงเป็นอย่างมาก
ในขณะเดียวกันบริษัทมีค่าใช้จ่ายในการรับประกันภัย รวมค่าใช้จ่ายในการดำเนินงานเพิ่มขึ้น 843.0
ล้านบาท คิดเป็นร้อยละ 22.5 ทำให้มีกำไรสุทธิลดลงจากปีก่อน

รายได้จากการรับประกันภัยและค่าใช้จ่ายจากการรับประกันภัย

บริษัทและบริษัทย่อยมีรายได้จากการรับประกันภัย 4,680.7 ล้านบาท เพิ่มขึ้นร้อยละ 25.3
เมื่อเปรียบเทียบกับปี 2562
โดยมาจากการขยายตัวของกลุ่มประกันภัยรถยนต์และประกันภัยเบ็ดเตล็ด
และมีค่าใช้จ่ายในการรับประกันภัยรวมค่าใช้จ่ายดำเนินงาน 4,594.3 ล้านบาท เพิ่มขึ้นร้อยละ
22.5 เมื่อเทียบกับปี 2562
มาจากการเพิ่มขึ้นของค่าสินไหมทดแทนและค่าใช้จ่ายในการจัดการสินไหมทดแทน
และค่าจ้างและค่าบำเหน็จ ทำให้ในปี 2563 มีผลกำไรจากการรับประกันภัย 86.3 ล้านบาท
เพิ่มขึ้นจากปีก่อน 101.4 ล้านบาท
ซึ่งเป็นผลมาจากการที่บริษัทและบริษัทย่อยมีการพัฒนาผลิตภัณฑ์อย่างต่อเนื่อง
โดยการนำนวัตกรรมใหม่ๆ
มาใช้ในการคิดค้นออกแบบผลิตภัณฑ์ให้อำนวยความสะดวกและสอดคล้องกับความต้องการของผู้เอาประกันภัย
ควบคู่ไปกับกิจกรรมส่งเสริมการขายอย่างต่อเนื่อง

รายได้จากการลงทุน

บริษัทมีรายได้จากการลงทุนซึ่งถือเป็นรายได้หลักอีกทางหนึ่งนอกจากรายได้จากการรับประกันภัย
โดยมีสัดส่วนการลงทุนเป็นไปตามประกาศการลงทุนประกอบธุรกิจอื่นของคณะกรรมการกำกับและส่งเสริมการประกอบธุรกิจประกันภัย
(คปภ.) ซึ่งยอดเงินลงทุน ณ วันสิ้นปี 2563 ที่แสดงในงบแสดงฐานะการเงิน
บันทึกตามราคาตลาดมีจำนวนทั้งสิ้น 4,567.1 ล้านบาท เพิ่มขึ้น 780.8 ล้านบาท จากปีก่อน ในปี
2563 บริษัทและบริษัทย่อยมีรายได้และกำไรจากเงินลงทุนซึ่งเกิดจากการลงทุนลดลงจำนวน 131.8
ล้านบาท คิดเป็นร้อยละ 96.4 จากปีก่อน อันเนื่องมาจากสภาวะทางเศรษฐกิจและการเมืองทั่วโลก
ประกอบกับสถานการณ์ Covid-19
ทำให้มูลค่าหลักทรัพย์ที่บริษัทและบริษัทลงทุนมีความผันผวนเป็นอย่างมาก

สินทรัพย์ลงทุน ณ วันที่ 31 ธันวาคม 2563

[]

ฐานะทางการเงิน

บริษัทและบริษัทย่อยมีสินทรัพย์รวม 7,845.3 ล้านบาท เพิ่มขึ้น 1,314.6 ล้านบาท
หรือคิดเป็นร้อยละ 20.1 จากปีก่อน รายการสินทรัพย์ที่มีการเปลี่ยนแปลงที่สำคัญ คือ
เงินสดและรายการเทียบเท่าเงินสดเพิ่มขึ้น 107.4 ล้านบาท เบี้ยประกันภัยค้างรับเพิ่มขึ้นจำนวน
143.9 ล้านบาท และสินทรัพย์ลงทุนเพิ่มขึ้นจำนวน 780.8 ล้านบาท

บริษัทและบริษัทย่อยมีหนี้สินรวม 6,499.5 ล้านบาท เพิ่มขึ้น 1,282.4 ล้านบาท หรือคิดเป็นร้อยละ
24.6 จากปีก่อน รายการสินทรัพย์ที่มีการเปลี่ยนแปลงที่สำคัญ คือ หนี้สินจากสัญญาประกันภัยเพิ่มขึ้น
1,194.5 ล้านบาท เป็นผลมาจากสำรองสินไหมทดแทนเพิ่มขึ้น 480.1 ล้านบาท
และสำรองเบี้ยประกันภัยเพิ่มขึ้น 714.4 ล้านบาท

บริษัทและบริษัทย่อยมีส่วนของผู้ถือหุ้น 1,345.8 ล้านบาท เพิ่มขึ้น 32.2 ล้านบาท
หรือคิดเป็นร้อยละ 2.5 จากปีก่อน บริษัทและบริษัทย่อยมีกำไรสุทธิ 77.7 ล้านบาท
และมีผลขาดทุนในงบกำไรขาดทุนเบ็ดเสร็จ 121.1 ล้านบาท
ทำให้บริษัทและบริษัทย่อยมีขาดทุนเบ็ดเสร็จสำหรับงวด 43.5 ล้านบาท
เป็นผลมาจากการเปลี่ยนแปลงของสินทรัพย์ลงทุนลดลงจากปีก่อน

ตารางเปรียบเทียบเบี้ยประกันภัยของธุรกิจประกันวินาศภัยและประกันภัยไทยวิวัฒน์

[]

ในปี 2563 บริษัทมีเบี้ยประกันภัยรับโดยตรง 5,975 ล้านบาท มีอัตราการเติบโตสูงถึงร้อยละ 24
มากกว่าอัตราการเติบโตของธุรกิจประกันวินาศภัยโดยรวม
และบริษัทมีส่วนแบ่งตลาดเบี้ยประกันภัยรถยนต์ในปี 2563 จัดอยู่ลำดับที่ 9 (ปี 2562 ลำดับที่ 12)

ภาวะเศรษฐกิจ

ตลาดหลักทรัพย์ ณ สิ้นเดือน ธันวาคม 2563 ปิดที่ 1449.35 จุด ลดลง 8.23% มูลค่าราคาตลาด
16,343 พันล้านบาท ลดลง 3.65% อัตราผลตอบแทนเงินปันผล 3.32% PE 28.84 P/BV1.64

ภาวะเศรษฐกิจปรับตัวลงจากผลกระทบการระบาดของไวรัส COVID-19
ที่เริ่มระบาดจากเมืองอู่ฮั่นประเทศจีนตั้งแต่ เดือน มกราคม และกระจายไปทั่วโลก
ปลายเดือนมีนาคมรัฐบาลประกาศสถานการณ์ฉุกเฉินทั่วราชอาณาจักรเพื่อควบคุมสถานการณ์
การระบาด ส่งผลต่อภาวเศรษฐกิจจากเดิมคาดว่าปี 2563 จะขยายตัว 2.8% การแพร่ระบาดของ
COVID-19
ส่งผลกระทบเพิ่มเติมจากภาวะภัยแล้งและความล่าช้าของพ.ร.บ.งบประมาณรายจ่ายประจำปีและการว่างงานที่สูงขึ้นจากการส่งออกชะลอตัว
โดยทั้งปี 2563 จะขยายตัว-6.4% เทียบกับปี 2562 ขยายตัว 2.4%

ภาวะดอกเบี้ย คณะกรรมการนโยบายการเงิน(กนง.) มีมติปรับลดดอกเบี้ยนโยบาย ลงสามครั้งจาก
1.25% ลดลงเหลือ 0.5% ส่วน FED ปรับลดดอกเบี้ยลงเหลือ 0% จาก 1.5%
จากการหดตัวอย่างรุนแรงมากกว่าประมาณการเดิมในช่วงเดือนมีนาคม
ผลตอบแทนพันธบัตรรัฐบาลไทยผันผวนตามภาวะตลาดเงินโลกเนื่องจากการขายกองทุนตราสารหนี้
ธปท.เข้าซื้อพันธบัตรรัฐบาล
และปรับลดอัตราดอกเบี้ยนโยบายทำให้อัตราผลตอบแทนพันธบัตรรัฐบาลปรับลดลง
รวมทั้งช่วยให้ภาวะการเงินโดยรวมผ่อนคลายมากขึ้น

มาตราการภาครัฐ เพื่อบันเทาผลกระทบ ได้แก่ พ.ร.ก. กู้เงินฯ กรอบวงเงินกู้ไม่เกิน
1,000,000 ล้านบาท เพื่อเป็นงบประมาณเพิ่มเติมเพื่อรองรับการช่วยเหลือ เยียวยา
และฟื้นฟูเศรษฐกิจและสังคมที่ได้รับผลกระทบจากการแพร่ระบาดแบ่งเป็นวงเงิน 600,000 ล้านบาท
ช่วยเหลือและเยียวยาให้กับประชาชน เกษตรกร และผู้ประกอบการที่ได้รับผลกระทบ และวงเงิน
400,000 ล้านบาท เพื่อเพิ่มศักยภาพ และยกระดับการค้า การผลิต
และการบริการในสาขาเศรษฐกิจที่สำคัญของประเทศและในระดับพื้นที่ เพื่อสร้างงาน สร้างอาชีพ
ตลาดจนการส่งเสริมตลาดสำหรับผลผลิต และผลิตภัณฑ์

พ.ร.ก. soft loan 500,000 ล้านบาท ให้ธนาคารแห่งประเทศไทย (ธปท.)
ปล่อยสินเชื่อดอกเบี้ยต่ำ (soft loan)
ให้แก่ธนาคารพาณิชย์และสถาบันการเงินเฉพาะกิจในอัตราร้อยละ 0.01 ต่อปี วงเงิน 500,000
ล้านบาทโดยกำหนดให้จัดตั้งกองทุนเสริมสภาพคล่องเพื่อลดความเสี่ยงของการระดมทุนในตลาดตราสารหนี้ภาคเอกชน
(Corporate Bond Liquidity Stabilization Fund: BSF) และให้ ธปท.
สามารถซื้อขายหน่วยลงทุนในกองทุนโดยกองทุนจะเข้าไปซื้อตราสารหนี้เพื่อช่วยเพิ่มสภาพคล่องแก่บริษัทผู้ออกหุ้นกู้ที่มีคุณภาพ
แต่ประสบปัญหาสภาพคล่องชั่วคราว (Temporary liquidity shortage) สามารถ rollover
หุ้นกู้ต่อไปได้ให้อำนาจ ธปท.
ในการซื้อขายตราสารหนี้ภาคเอกชนในตลาดรองในกรณีที่มีความจำเป็นเร่งด่วนเพื่อการรักษาเสถียรภาพของตลาดตราสารหนี้ภาคเอกชนและระบบการเงิน

การปรับลดอัตราเงินนำส่งจากสถาบันการเงินเป็นการชั่วคราว
ทราบการปรับลดอัตราเงินนำส่งจากสถาบันการเงินจากอัตราร้อยละ 0.41 ต่อปี เหลือร้อยละ
0.23 ต่อปี เพื่อให้สถาบันการเงินมีต้นทุนต่ำลง

มาตรการสินเชื่อดอกเบี้ยต่ำสำหรับผู้ประกอบธุรกิจการเงินที่ไม่ใช่สถาบันการเงิน (Non-banks)
เพื่อให้ธนาคารออมสินปล่อยสินเชื่อให้แก่ Non-Banks
เพื่อให้สามารถช่วยเหลือลูกหนี้รายย่อยของแต่ละบริษัทโดยการผ่อนปรนเงื่อนไขสินเชื่อบัตรเครดิต
สินเชื่อส่วนบุคคล ลิสซิ่ง เช่าซื้อรถจักรยานยนต์และสินเชื่อทะเบียนรถให้แก่ประชาชน

มาตราการลดเงินสมทบเข้ากองทุนประกันสังคม ของนายจ้างและลูกจ้าง
เพิ่มเงินชดเชยกรณีว่างงานเพราะถูกเลิกจ้างเป็น 75% จากเดิม 50% เป็นเวลา 200 วัน
และเพิ่มเงินชดเชยกรณีว่างงานจากการลาออกเป็น 45% จากเดิม 30% (ฐานเงินเดือนไม่เกิน
15,000 บาท) เป็นเวลา 90 วัน มาตรการเยียวยาลูกจ้างผู้ประกันตนที่ไม่ได้ทำงาน
เนื่องจากมีเหตุสุดวิสัย รับเงินทดแทนการขาดรายได้ 50% ของค่าจ้าง
กรณีหน่วยงานภาครัฐมีคำสั่งให้นายจ้างหยุดประกอบกิจการชั่วคราว ได้รับเงินทดแทนการขาดรายได้
50% แต่ไม่เกิน 60 วัน กลุ่มแรงงาน ลูกจ้างชั่วคราว อาชีพอิสระที่ไม่อยู่ในระบบประกันสังคม
ชดเชยรายได้คนละ 5,000 บาทต่อเดือน เป็นระยะเวลา 3 เดือนวงเงิน 45,000 ล้านบาท

แนวโน้มเศรษฐกิจและตลาดหลักทรัพย์ ปี 2564

ภาคท่องเที่ยว ได้รับผลกระทบอย่างมากจากการแพร่ระบาดไวรัส COVID-19จากมาตราการ
Lockdownและมาตราการจำกัดการเดินทางของแต่ละประเทศรวมถึงไทย
ส่งผลให้ไม่มีนักท่องเที่ยวเข้ามานับตั้งแต่เดือนเมษายน จำนวนนักท่องเที่ยวลดลงจาก 39
ล้านคนเหลือเพียง 6.7ล้านคน กระทบต่อธุรกิจโรงแรมธุรกิจการบินและภาคบริการที่เกี่ยวข้องเช่น
SPA โรงพยาบาลที่รับคนไข้ชาวต่างชาติ ศูนย์การค้า shopping mall
การฟื้นตัวของภาคท่องเที่ยวต้องใช้เวลาอย่างน้อย 2-3 ปี
คาดว่าจำนวนนักท่องเที่ยวจะเริ่มกลับมาช่วงครึ่งหลังของปี 2564
และการจ้างงานที่เกี่ยวข้องกับภาคท่องเที่ยวยังฟื้นตัวได้ช้า

การส่งออกปี 2563 ติดลบ 7.5% เพิ่มขึ้นจากปี 2562 ที่ติดลบ 2.6%
จากความอ่อนแอของประเทศคู่ค้า คาดว่าการส่งออกจะฟื้นตัวตามการฟื้นตัวของเศรษฐกิจโลก
IMFคาดการณ์ว่าเศรษฐกิจโลกปี 2564 จะขยายตัว 5.2 จากติดลบ 4.4 ปี 2563
โดยเฉพาะกลุ่มชิ้นส่วนอิเล็กทรอนิกส์ กลุ่มอาหารสำเร็จรูป
ทั้งนี้สัดส่วนการส่งออกกลุ่มยานต์ยนต์และเครื่องจักร อยู่ในระดับสูงซึ่งเป็นกลุ่มที่ฟื้นตัวช้า
เมื่อเทียบกับ ชิ้นส่วนอิเล็กทรอนิกส์และอาหารสำเร็จรูปที่ฟื้นตัวเร็ว
ทำให้การส่งออกของไทยจะฟื้นตัวได้ต่ำกว่าประเทศคู่แข่ง

การลงทุนเอกชนและการบริโภคภาคครัวเรือน ผลกระทบจากการแพร่ระบาด ไวรัส COVID-19
ส่งผลให้กิจกรรมเศรษฐกิจโดยเฉพาะภาคท่องเที่ยวและบริการสายการบินหยุดชะงัก
การบริโภคน้ำมันลดลงอย่างมาก ส่งผลให้การลงทุนภาคเอกชน ติดลบ 11.0 และการบริโภค ติดลบ
1.1 หนี้ภาคครัวเรือนต่อ GDP ปรับขึ้นสูงสุด ที่ 83.3% การว่างงานเพิ่มขึ้น เป็น 4.4%
อุปสงค์รวมหดตัวจากมาตราการป้องการแพร่ระบาดส่งผลให้ราคาน้ำมันไตรมาส 2
ปรับตัวลงไปต่ำสุดที่ 28$/barrel
แนวโน้มการบริโภคภาคครัวเรือนยังคงอ่อนแอจากระดับหนี้ครัวเรือนที่สูงขึ้น การใช้จ่ายที่ระมัดระวัง
การลงทุนมีแนวโน้มค่อยๆเพิ่มขึ้นจากการแนวโน้มการส่งออกที่ปรับขึ้นและการผลิตภาคอุตสาหกรรมที่ปรับขึ้นจากความต้องการบริโภคหลังการใช้วัคซีนในวงกว้างเพื่อยับยั้งการแพร่ระบาด

การใช้จ่ายภาครัฐเป็นปัจจัยสำคัญเพื่อช่วยฟื้นการบริโภคภาคเอกชนและครัวเรือน
ผ่านการเร่งเบิกจ่ายงบประมาณรายจ่ายประจำปี 2564 การใช้เงินคงเหลือของวงเงินกู้ 1
ล้านล้านบาท เพื่อเพิ่มศักยภาพ การค้า การผลิต เพื่อสร้างงาน และการก่อสร้าง
ทั้งนี้กรอบภาระหนี้สาธารณต่อ GDP ที่คาดว่าจะเพิ่มขึ้นเข้าใกล้ระดับ 60% ทีว่างกรอบไว้
เนื่องจากการกู้เงินภาครัฐเพิ่มขึ้นขณะที่การจัดเก็บภาษีได้น้อยกว่าประมาณการ

ตลาดหลักทรัพย์ SET index คาดว่าจะค่อยๆปรับตัวขึ้นสู่ระดับ 1600-1620 จุด PE 20-23เท่า
จากความคาดหวังเรื่องวัคซีนสามารถควบคุมการแพร่ระบาด COVID-19
รวมถึงอัตราผลตอบแทนพันธบัตรสหรัฐอายุ 10 ปี ปรับตัวขึ้น คาดว่าจะปรับขึ้นไปถึง 1.5% จาก
0.915% ณ สิ้นปี 2563 จากการทำ stimulus programs
ร่วมกับมาตราการการเงินการคลังทั่วโลกเพื่อกระตุ้นภาวะเศรษฐกิจโลก
นอกจากมาตราการกระตุ้นเศรษฐกิจผ่านวงเงินกู้ 1ล้านล้านบาทต่อเนื่องจากปีที่แล้ว
ด้านอัตราดอกเบี้ยคาดการณ์ว่า กนง.อาจปรับลดดอกเบี้ยนโยบายลงอีก 0.25%
ต่อเนื่องจากต้นปีที่แล้วที่ปรับลดดอกเบี้ยนโยบายลงสามครั้งเพื่อช่วยพยุงการบริโภคภาคครัวเรือนและการลงทุนเอกชน

กลุ่มธนาคารและกลุ่มสินเชื่อ คาดการณ์สินเชื่อขยายตัวปานกลางที่ 4.5%
จากสินเชื่อรายย่อยและสินเชื่อโครงการ ขณะที่ NPL ระบบธนาคารปรับตัวขึ้นเป็น 4.5%
จากสินเชื่อ SME เนื่องจากสิ้นสุด debt relief programs
ความแข็งแกร่งของเงินทุนอยู่ในระดับเพียงพอ การกันสำรองอยู่ที่ 114%

กลุ่มสินเชื่อเพื่อการบริโภค
การแข่งขันจะเพิ่มสูงขึ้นโดยเฉพาะสินเชื่อรถยนต์จากมาตราการของธนาคารแห่งประเทศไทยกำหนดให้ลดอัตราดอกเบี้ยสินเชื่อสูงสุดลง
200-400 bps อย่างไรก็ตามกรณีที่ กนง.ปรับลดอัตราดอกเบี้ยนโยบายลง จะช่วยลดต้นทุนเงินทุน
ชดเชยการลดลงของรายได้จากดอกเบี้ยสินเชื่อและการจับจ่ายใช้สอยและการใช้บัตรเดรดิตของประชาชนมีแนวโน้มใช้จ่ายอย่างระมัดระวังขึ้น

กลุ่มพลังงาน อุปสงค์การบริโภคน้ำมันค่อยๆฟื้นตัวจากการผ่อนคลายการเข้าออกประเทศ
แต่เชื่อเพลิงอากาศยานต์จะฟื้นตัวช้าจากการท่องเที่ยวยังไม่ฟื้นตัว ค่าการตลาดเฉลี่ยปี 2564
จะทรงตัว ที่ระดับ 2.30-2.40บาท/ลิตร

กลุ่มท่องเที่ยว การฟื้นตัวขึ้นอยู่กับความสามารถในการควบคุมการแพร่ระบาดไวรัส
แต่ยังมีความเสี่ยงที่จะเกิดการระบาดใหญ่รอบใหม่
คาดว่าการฟื้นตัวในกลุ่มท่องเที่ยวจะเริ่มเห็นเด่นชัดช่วงกลางปี แต่จำนวนนักท่องเที่ยว
คาดว่าต้องใช้เวลาอีก 2-3ปี จำนวนนักท่องเที่ยวถึงจะกลับไปที่ระดับก่อนเกิดไวรัสแพร่ระบาด
ที่ระดับ 40 ล้านคน

สำหรับปี 2564 อัตราการเติบโตของเบี้ยประกันภัยของธุรกิจประกันวินาศภัยจะเติบโตประมาณ
2.5% ตามแนวโน้มขยายตัวของเศรษฐกิจไทยประมาณ 4-5%
ที่มาจากจำนวนนักท่องเที่ยวต่างชาติที่จะกลับมาในช่วงครึ่งหลังของปี 2564
ส่งผลดีต่อภาคการท่องเที่ยว ภาคการส่งออกจะปรับขึ้นตามอุปสงค์ที่เพิ่มขึ้นของประเทศคู่ค้า
การฟื้นตัวของการบริโภคและการลงทุนภาคเอกชน รวมทั้งมาตรการการเงินการคลังแบบขยายตัว,
การส่งเสริมการจ้างงาน และการลงทุนโครงการขนาดใหญ่ของรัฐบาล